Kahvilassa: käteinen, kortti ja Mobile pay
5€/aikuiset, 3€/7-15 -vuotiaaat, 0 €/alle 7v
Tänä kesänä Savannin galleriassa on esillä neljän taiteilijan teoksia, ja veistospuisto on talkoiltu kesäkuntoon, joten tervetuloa!
Tämän kesän taiteilijat ovat: Johanna Varvas (Kauhava) "Situs Inversus" - 2026 " Olen ollut koko elämäni intohimoinen luonnon ja taiteen yhdistäjä. 2004 valmistuin kuvataidealalta artesaaniksi, mutta monien mutkien kautta päädyin leipätyöhöni sosiaalialalle. Taide ja luonto eivät kuitenkaan koskaan kadonneet minnekään, vaan pysyivät tukipilarina ja vapaa-ajan työnä elämässäni. Vuonna 2020 päätin aloittaa projektin jossa teen mandalakuvioita luonnossa, luonnosta peräisin olevilla materiaaleilla ja kuvaan teoksen säilöön. Pyrin työstämään mandalat seuraten vuoden kiertoa ja teosten tarkoituksena oli olla katoavaa taidetta, jonka taltioin ainoastaan kuvaamalla työn, minkä jälkeen luonto hoitaa itsenäisesti prosessin etenemistä. Selatessani kuvia lopputuloksista, aloin jatkojalostamaan niitä peilittämällä kuvan, joka avasi teokseen täysin uusia mielenmaisemia ja toi esiin myös symboliikkaa, sekä omaa silmääni miellyttävää identtisyyttä kuvioinnissa. Vuosien saatossa innostuin valokuvaamaan luontoa ja eläimiäni yhteisillä metsäretkillä jatkojalostaen niitä myös peilittäen kuvan. Luodessani taidetta, rakkauteni erilaisiin luonnomateriaaleihin korostuu entisestään ja inspiroidun erityisesti kasvi - ja sienilajeista sekä niiden värien ja tekstuurien luomasta harmoniasta. " Leevi Kämäräinen Leevi Kämäräinen työskentelee pääasiassa maalaamalla, mutta myös veisto, sarjakuva sekä näiden taiteenlajien yhdistelmät kuuluvat hänen keinoihinsa. Häntä kiinnostavat esimerkiksi ihmisenä maailmankaikkeudessa olemisen peruskysymykset, sekä nykyajan historia, kuten maaseudun pusikoituvat, autiot pihapiirit. Myöskään ympäristötuhoja vaikutuksineen ei voi sivuttaa. Kämäräinen on valmistunut kuvataiteilijaksi Kankaanpään taidekoulusta keväällä 2025. Tällä hetkellä hän asuu ja työskentelee Karviassa. Vuonna 2026 taiteellista työskentelyä tukee Koneen säätiö. Maarit Nevanperä Kulkemisia -piirrossarja Alpon savannille Näyttelyn piirrokset ovat osa jo vuosia piirtynyttä Kulkemisia - sarjaa, jossa kuvautuu vastaantulevia ihmisiä ja hetkiä, jotka jostakin syystä ovat liikuttaneet minua. Suuri osa on nopeita kohtaamisia kuten hajamielisenä pukuhuoneessa työpuhelua puhuva nainen tai kokonaista täytekakkua kadulla syövä nuori mies. Osassa kuvista on kuvattuna hieman enemmänkin tarinaa kuten kolmen siskoksen yhtäaikainen ja toinen toisensa päällepuhuma kerronta eräänä syksyisenä iltana 90-luvulla. Toivon, että kuvissani on hyväksyvä katse. Näemme tarinasta vain lyhyen hetken ja kuvittelemme lopun. Maarit Nevanperä on valmistunut kuvataideakatemian tila-aikataiteen laitokselta vuonna 2006. Päätyönään hän on toiminut joogaopettajana 2000-luvun alusta lähtien. Piirrossarja kulkemisia jatkuu. Markku Sarastamo Markku Sarastamo on paitsi ITE-taiteilija, myös muun muassa satukirjailija, tarinankertoja, joogi, judoka, taikuri, keksijä ja esperantisti. Voisikin sanoa, että Sarastamo on Itse Tehdyn Elämän henkilöitymä, jota on pikkupojasta saakka ohjannut uteliaisuus, kokeilunhalu ja mielikuvitus. Sarastamon paneutuminen käsillä oleviin hankkeisiin on tarttuvaa ja innostavaa. Niistä onkin vuosien varrella saatu lukea kymmenistä lehdistä. Viime vuosina Sarastamo on yhdistänyt useita taiteensa alueita Karbujo–Hiilimaa-kokonaisuuden alle. Fantastinen ja sadunomainen Karbujo-maailma käsittää kertomustrilogian sekä jatkuvasti laajentuvan visuaalisen maailman, joka karttuu paitsi veistoksilla, myös digitaalisilla kuvituksilla. Erityisesti jälkimmäiset ovat usein huikean yksityiskohtaisia ja mielikuvituksellisen notkeita. Sarastamo on kirjoittanut niin lapsille kuin aikuisillekin suunnatun fantasiakirjan Kreivitär ja hänen huikea elämänsä – suomeksi ja esperantoksi! Teksti ja kuvat: Juho Haavisto. Taiteilijat kertovat teoksistaan ja itsestään. Ohjelmassa myös Markku Sarastamon tarinoita ja taikuutta sekä Leevi Kämäräisen tuokio. Halukkaille opastuskierros Alpon savannnilla.
Alpon savanni ja Savannin gallerian avajaiset
Lastenvaatteet, lelut ja tarvikkeet kiertoon! 🧺👕
Lastenvaatteet, lelut ja tarvikkeet kiertoon! 🧺👕 Järjestämme yhden päivän pop up -lastenvaatekirppiksen Kohtaamiset by Broocolla Alajärvellä ja sinäkin voit tulla myymään! Tuo omat lastentavarasi myyntiin ja ansaitse taskurahaa kaapista löytyvistä aarteista 🌸 Käytännön tiedot: 📅 Lauantai 6.6. klo 10–14 📍 Kohtaamiset by Brooco, Alajärvi 💶 Paikkamaksu 5 € — sisältää pöydän ja istumapaikan 🪝 Yhteiskäyttörekit myyjien käytössä Tule löytämään, myymään ja kohtaamaan! Nähdään kirppiksellä 🎀 📣 Ilmoittaudu myyjäksi kohtaamo@brooco.fi tai 📞 0503837744
10 e / hlö, maksu käteisellä paikan päällä.
{"fi":"s-postilla tai puhelimitse viimeistään juhannussunnuntaina 21.06.2026.","sv":"","en":""}
Palauteilta proosatekstien kirjoittajille luonnon helmassa / Valmiixi-pienkustantamo
Kirjoitatko proosaa, esim. fiktiota, muistelmia tai päiväkirjaa? Kaipaatko palautetta teksteistäsi? Nyt siihen on mahdollisuus kesän ensimmäisessä palauteillassa kirjoittajille ti 23.06.2026 klo 19 alkaen! Ota mukaan lyhyt yhden sivun teksti ääneen luettavaksi ja keskusteltavaksi ryhmässä ja ohjaajan kanssa. Halutessa voit ottaa mukaan myös toisen, pidemmän tekstin parin kanssa läpikäytäväksi. Palauteillan järjestää kustannustoimittaja, kääntäjä-terminologi Päivi Peltoniemi / Valmiixi-pienkustantamo. Hänellä on yli 15 vuoden kokemus mm. kustannustoimittajan työstä ja kirjojen julkaisemisesta. Osallistuminen maksaa 10 e/hlö. Kokoonnutaan osallistujien mukaan joko keskustan, Kankaan tai Myllykylän alueella luonnon helmassa, lähtö Kurikan torilta klo 19.00, Varaa mukaan myös retkijakkara tai -alusta, muista ilmoittautua ennakkoon. - Tervetuloa! Lisätiedot ja ennakkoilmoittautuminen viim. 21.06.2026: Valmiixi-pienkustantamo / Peltoniemi
Kesäinen palauteilta kirjoittajille 23.06.2026
[{"name":"Kauhajärven kesän yhteisilmoitus.jpg","url":"https://dsre702v2imo2.cloudfront.net/event-images/dj9gnk2mpzkyenv_Kauhajärven kesän yhteisilmoitus.jpg"}]
Maakunnan mummolassa Alasen talossa tapahtumia läpi kesän
1700-luvulla rakennettu pohjalaistalo herää eloon kesäksi - tapahtumia on la 13.6. alkaen aina to 6.8. saakka. Katso tapahtumat ja aikataulut tästä sekä Facebook-sivuilta ja Instagramista "Alasen talo" ja "Ketolan Paksun sukuseura". LA 13.6. klo 13–18 Kyläelämää-näyttelyn ja kesäkahvilan avajaiset. Eugen Uotilan valokuvia 1940–1970-luvuilta sekä 1960-luvun haastattelunauhoja, kertojina kylänmiehiä. Näyttely ja kesäkahvila auki sen jälkeen ke-su 17.6.-30.7. klo 13–18. Lisäksi auki to 6.8. klo 13-18 TO 16.7. klo 13–20 pidennetty kesäkahvila, klo 18 alkaen yhteislaulutilaisuus, jossa Anna-Leena Takala säestää ja laulattaa vanhoja koululauluja. LA-SU 25.–26.7. Alasen talon elokuvajuhlat! Maksuton tapahtuma, elokuvia klassikoista uusiin lyhytfilmeihin, järjestäjinä elokuva-alan opiskelijakaveruksia | katso nettisivu alasentalonelokuvajuhlat.com.
Alasen talon tapahtumakesä Lapuan Kauhajärvellä
Lotta Svärd -näyttelyyn vapaa pääsy. Lottakahvilaa pitää Lapua-Seura.
[{"name":"Lottakahvilan ja näyttelyn somemainos.jpg","url":"https://dsre702v2imo2.cloudfront.net/event-images/10zy1r2mpzjqgf3_Lottakahvilan ja näyttelyn somemainos.jpg"}]
Historiamatkailukohde, juhlatalo ja kulttuuritapahtumapaikka
Kahvila ja näyttely 13.–28.6. joka päivä klo 11–17 (paitsi juhannus 19.–21.6.) sekä 1.7.- 9.8. aina ke-su 11-17
Kosolan talon lottakahvila vie vierailijat muistamaan aikaa, jota moni tuntee suvun valokuvista tai äitiensä tai isoäitiensä kertomuksista. Suomessa toimi 1920–1944 väestömäärään nähden maailman suurin naisten vapaaehtoinen maanpuolustusliike, Lotta Svärd -järjestö. Lottakahvila jatkaa talon isänmaallista perintöä, sillä Kosolan viimeinen emäntä Eelin Kosola toimi lottana ja piti talossa lottakioskia. Lotat hoitivat sotilaiden huoltoa, ja yhteiskuntavastuun kantamista jatkettiin laajasti myös rauhan aikana. Kahvilalla halutaan muistaa kunniakasta järjestöä, joka jouduttiin lakkauttamaan 1944 Neuvostoliiton vaatimuksesta. Tilauksesta voidaan palvella ryhmiä myös muina aikoina. Asiakkaita palvellaan lottien työpuvun mallin mukaan valmistetuissa asuissa, ja kahvilan suolaiset ja makeat ovat kotiseudun perinteisiä tuotteita. Jos haluaa viettää muutaman päivän lottakahvilan avustavissa tehtävissä, voi ilmoittautua kievarinemäntä Heli Karhumäelle.
Lapuan Lotta Svärd -näyttely ja lottakahvila Kosolan talossa 13.6.-9.8.
Lasten elokuvanäytökset Nurmon kirjastossa
Lasten leffanäytös Nurmon kirjaston Nurmo-salissa. Ti 29.9. klo 14 Ti 27.10. klo 14 Ti 24.11. klo 14 Ti 15.12. klo 14 Näytettävät elokuvat julkaistaan myöhemmin. Elokuva näytökset ovat ilmaisia ja kaikille avoimia. Omat herkut mukaan! Tervetuloa!
Lasten elokuvanäytökset Nurmon kirjastossa syksyllä 2026
Aikuisten elokuvaillat Nurmon kirjastossa
Aikuisten elokuvaillat Nurmon kirjaston Nurmo-salissa. Ke 30.9. klo 18 Ke 28.10. klo 18 Ke 25.11. klo 18 Ke 16.12. klo 18 Näytettävät elokuvat julkaistaan myöhemmin. Elokuvanäytökset ovat ilmaisia ja kaikille avoimia. Tervetuloa!
Aikuisten elokuvaillat Nurmon kirjastossa syksyllä 2026
Alavus-seuran ylläpitämä Sotavanhuksen museo on saanut nimensä J.L. Runebergin kirjoittamien Vänrikki Stoolin tarinoiden Sotavanhus-runosta. Museon alakerrassa esitellään Suomen sodan (1808-1809) aikaista Alavuden taistelua, Alavuden kirkkohistoriaa, tervanpolttokulttuuria sekä entisajan talonpoikaiselämää. Yläkerrassa on nähtävänä kivikauden löytöjä, eränkäyntikulttuuria sekä erilaisia kulkuvälineitä. AVOINNA TI-LA KLO 10-14. PST! Kysy myös mahdollisuutta opastettuun kierrokseen! p. 040 756 3460
Kulttuuri-ilta 1.7. Usko Välimäki & Usko´s Pois Jalasjärven museolla
Kulttuuri-ilta 1.7. Usko Välimäki & Usko´s Pois Tervetuloa viettämään kulttuuri-iltaa 1.7. klo 18.00 alkaen Jalasjärven museolle! Esiintymässä nähdään mestaripelimanni Usko Välimäki yhdessä Usko's Pois -yhtyeen kanssa. Usko's Pois on jo 20 vuotta sitten perustettu yhtye, joka koostuu mestaripelimanni Usko Välimäen pojista. Sekä Usko että pojat ovat arvostettuja pelimanneja, ja heille onkin tänä vuonna myönnetty Kurikan kulttuurivaikuttaja-titteli Kurikan kaupungin toimesta. Usko on tällä hetkellä ainoa kurikkalainen mestaripelimanni. Jalasjärven museon kahvila palvelee koko tapahtuman ajan.' Tapahtumaan vapaa pääsy, tervetuloa!
Kulttuuri-ilta 1.7. Usko Välimäki & Usko´s Pois
Osana Kädentaitoviikon ohjelmaa: Perhonsidonta ja perhonheitto -työpaja Kauhavan Ojutjärvellä.
12.6. Klo 14.00-18.00 Osana Kädentaitoviikon ohjelmaa: Perhonsidonta ja perhonheitto -työpaja Ojutjärvellä. Klo 14-16 Perhonsidontaa (opi sitomaan Leech-uppoperho ja Klinkhammer-pintaperho) Klo 16-18 harjoitellaan perhonheittoa (opi kalastamaan uppo- ja pintaperholla) Tarjolla kahvia, mehua ja makkaraa. Ei vaadi kalastuslupaa. Ilmainen. Kärppämäentie 571. Järjestäjänä Kauhavan kulttuuripalvelut ja Kauhavan Kalastusseura.
Perhonsidonta ja perhonheitto -työpaja Kauhavan Ojutjärvellä
OmaSp Stadionin 10v juhlavuosi jatkaa täydentymistään!
Kesäillan taikaa ja kotimaisia tähtiä: Komiat, Maija Vilkkumaa ja Niilo OmaSp Stadionin Hetki-areenalla 5.6.2026 OmaSp Stadionin 10v juhlavuosi jatkaa täydentymistään ja tulevana kesänä Seinäjoella koetaan unohtumaton ilta, kun Maija Vilkkumaa, Komiat ja Niilo nousevat lavalle OmaSp Stadion Hetki-areenalla. Tunnelmallinen konsertti järjestetään kesäkuun alussa ja se antaa vahvan startin Seinäjoen tapahtumakesälle. Moderni Stadionin ympäristö luo musiikille ainutlaatuisen kehyksen, joka yhdessä artistien kanssa muodostaa kokemuksen, joka tuntuu lähes ajattomalta. Esiintyjinä juuri UMK:ssakin kappaleella Lululai edustanut Komiat, joka on kivunnut nopeasti yhdeksi Suomen suosituimmista iskelmäkokoonpanoista. Lisäksi lavalla nähdään koko Suomen tuntema ja rakastama lauluntekijäkuningatar Maija Vilkkumaa, joka esiintyy nyt myös ensimmäistä kertaa tauon jälkeen Seinäjoella ja tuo mukanaan tuulahduksen uutta musiikkiaan. Illan tuoreinta energiaa edustaa turkulaislähtöinen Niilo, joka nousi valtakunnalliseen suosioon keväällä 2024. Niilon musiikissa hurmaa uuden ja vanhan sujuva yhdistely sekä vilpitön, tarttuva tulkinta. Aikataulu: Ovet auki 18:00 Niilo 19:00 Maija Vilkkumaa 20:30 Komiat 22:30 Tapahtuma on K18. Liput tapahtumaan myynnissä Ticketmasterin kanavissa sekä OmaSp Stadionilla sijaitsevaan SJK Shopissa, joka palvelee arkisin klo 10-16. Liput ovat 44,90€ ja VIP-liput 89,90€. Sisältää pääsyn Atria Loungeen, omat ravintolapalvelut, omat sisävessat, suora näkymä Hetki-lavalle, pöytiin tarjoilu, VIP-passit sekä laadukkaan VIP-ruokailun VIP-tilassa. Voit myös jatkaa iltaasi tapahtuman jälkeen VIP-tilassa. VIP-ruokailu on tarjolla klo 18-19:30. MENU: Vihersalaattia, kirsikkatomaattia ja cantaloupemelonia (M,G,VEG) Appelsiini vinaigrettekastiketta (M,G,VEG) Paahdettu perunasalaatti ja marinoitua parsaa (M,G,VEG) Kevätkaalicoleslaw ja mintulla maustettua ananasta (M,G,VEG) Pikkelöityä kurkkua (M,G,VEG) Marinoitua punasipulia (M,G,VEG) Focaccialeipää (L) Vaahdotettua voita (L,G )Punajuurihummusta (M,G,VEG) Paahdettua broilerinrintaa ja romescokastiketta (M,G) Artesaani choritsomakkaroita ja ryytisinappia (M,G) Timjamivoi-perunoita (L,G,VEG) Juurespyttäriä ja aurajuustokastiketta (L,G) Sitruuna-lime kakkua (L) Kahvi/tee
Komiat, Maija Vilkkumaa ja Niilo OmaSp Stadionin Hetki-areenalla 5.6.2026
Liput esitykseen ennakkoon NetTicketistä 12€ ja ovelta ennen esitystä 10 €
Tukkateatteri E-P Tapahtumakalenteri banneri.jpg
TeatteriTapaus on aikuisten teatteritapahtuma, joka järjestetään Seinäjoella 12.9.2026. Päätapahtumapaikkana on Seinäjoen Nuorisokeskus
Tukkateatteri: Haittaako jos kysyn? Oletko huomannut, että maailmassa tapahtuu paljon kaikenlaista ja ihan koko ajan? Jatkuvasti on uusia asioita, joista olla huolissaan, joita inhota ja ihailla ja joista on vaan päästävä keskustelemaan jokaikisellä kahvitauolla. Onko pakon edessä eettisempää syödä auton alle jäänyttä vai metsästäjän kaatamaa hirveä? Montako merkkiä OmaOmainen -chattiin tarvitaan, että vanhustenhuolto varmasti pelittää? Mitä kaikkea lapselle voi sattua, jos äiti ei olekaan koko ajan vieressä kiristämässä kypärää? Välillä upouusien termien ja toinen toistaan villimpien mielipiteiden äärellä voi tulla tarpeelliseksi pysähtyä hetkeksi, katsahtaa kanssakeskustelijaa silmiin ja sanoa rauhallisesti ”Anteeksi, mutta haittaako, jos kysyn että mistä me nyt puhutaan?” Haittaako jos kysyn? on humoristinen, episodimainen läpileikkaus nykypäivän polttaviin kysymyksiin. Luvassa on sekä eläimellistä menoa että tarkkaa tutkimustyötä nopeiden roolivaihtojen ja livemusiikin siivittämänä! Ohjaus ja dramatisointi: Mia-Annette Latvus Käsikirjoitus: Mia-Anette Latvus ja näyttelijät Näyttelijät: Leila Ahonen, Minna Erkko, Päivi Rötsä, Saara Sillanpää Muusikko: Risto Härkönen Tuotanto: Tukkateatteri Puvustus ja tarpeisto: Outi Kanerva Valosuunnitelu: Mörkö Monthan Sävellys ja äänisuunnittelu: Risto Härkönen Esitys on osa TeatteriTapauksen ohjelmaa. TeatteriTapaus on aikuisten harrastajateatteritapahtuma, joka järjestetään Seinäjoella 12.9.2026. Vuoden 2026 tapahtuman ohjelmistossa on mukana neljä esitystä aikuisten teatteriryhmiltä eri puolilta Suomea: Teatteri Kultsa: Elämän illuusio (Helsinki) Eräs Teatteri: Maria & Aleksis – Kun on tunteet (Hämeenlinna) Tukkateatteri: Haittaako jos kysyn? (Tampere) Oikeesti Aikuisten Viihdeteatteri: H.E.L.L.O – Ja kaikki meni päin helvettiä (eikä se ollut vahinko) (Kittilä) Päätapahtumapaikkana on Seinäjoen Nuorisokeskus. Liput esityksiin ennakkoon NetTicketistä 12 € (sisältää palvelumaksun) ja tapahtumapäivänä ovelta 10€ tai päiväpassi ennakkoon NetTicketistä 33 € (sisältää palvelumaksun) ja tapahtumapäivänä ovelta 30 €. Päiväpassilla pääset katsomaan kaikki 4 esitystä. Pyörätuolipaikkojen ja avustajalippujen varaus: laura@harrastajateatteri.fi Teatterisaliin on esteetön pääsy. TeatteriTapauksen työpaja- ja muu oheisohjelma Seinäjoen Nuorisokeskuksessa on maksutonta. Katso koko ohjelma täältä: https://harrastajateatteri.fi/teatteritapaus-ohjelma/ Tapahtuman järjestää Suomen Harrastajateatteriliitto yhteistyössä Suomen Nuorisoseurojen, Sivistysliitto Kansalaisfoorumin, Etelä-Pohjanmaan Nuorisoseuran, Seinäjoen kaupungin ja Etelä-Pohjanmaan liiton kanssa.
TEATTERITAPAUS Tukkateatteri: Haittaako jos kysyn?
Kansalaisfoorumi E-P Tapahtumakalenteri banneri (1).jpg
{"fi":"Ennakkoilmoittautuminen tekstikentässä olevan linkin kautta 6.9.2026 mennessä","sv":"","en":""}
Suomen Harrastajateatteriliitto / Opintokeskus Kansalaisfoorumi
Tule Taideaktivismi teatterin tekijän ja kokijan keinona vaikuttaa -työpajaan kokeilemaan ja innostumaan
Taideaktivismi teatterin tekijän ja kokijan keinona vaikuttaa -työpaja Miten voin vaikuttaa ja tehdä näkyväksi merkityksellisiä asioita taiteen keinoin? Tule työpajaan kokeilemaan ja innostumaan: teemme pajassa taideaktivistisen vaikuttamisen teon tai teoksen pienryhmässä. Työpajaan osallistuminen on maksutonta, eikä edellytä ennakkotietoa tai taitoja. Työpajan järjestää Opintokeskus Kansalaisfoorumi. Tapahtumaan ilmoittautuminen 6.9.2026 mennessä alla olevan linkin kautta: https://link.webropolsurveys.com/Participation/Public/5390d570-2abc-4d1c-981e-0fa5c1a4e646?displayId=Fin3679184 Työpaja on osa TeatteriTapauksen ohjelmaa. TeatteriTapaus on aikuisten harrastajateatteritapahtuma, joka järjestetään Seinäjoella 12.9.2026. Vuoden 2026 tapahtuman ohjelmistossa on mukana neljä esitystä aikuisten teatteriryhmiltä eri puolilta Suomea: Teatteri Kultsa: Elämän illuusio (Helsinki) Eräs Teatteri: Maria & Aleksis – Kun on tunteet (Hämeenlinna) Tukkateatteri: Haittaako jos kysyn? (Tampere) Oikeesti Aikuisten Viihdeteatteri: H.E.L.L.O – Ja kaikki meni päin helvettiä (eikä se ollut vahinko) (Kittilä) Päätapahtumapaikkana on Seinäjoen Nuorisokeskus. Liput esityksiin ennakkoon NetTicketistä 12 € (sisältää palvelumaksun) ja tapahtumapäivänä ovelta 10€ tai päiväpassi ennakkoon NetTicketistä 33 € (sisältää palvelumaksun) ja tapahtumapäivänä ovelta 30 €. Päiväpassilla pääset katsomaan kaikki 4 esitystä. Pyörätuolipaikkojen ja avustajalippujen varaus: laura@harrastajateatteri.fi Teatterisaliin on esteetön pääsy. TeatteriTapauksen työpaja- ja muu oheisohjelma Seinäjoen Nuorisokeskuksessa on maksutonta. Katso koko ohjelma täältä: https://harrastajateatteri.fi/teatteritapaus-ohjelma/ Tapahtuman järjestää Suomen Harrastajateatteriliitto yhteistyössä Suomen Nuorisoseurojen, Sivistysliitto Kansalaisfoorumin, Etelä-Pohjanmaan Nuorisoseuran, Seinäjoen kaupungin ja Etelä-Pohjanmaan liiton kanssa.
Taideaktivismi teatterin tekijän ja kokijan keinona vaikuttaa -työpaja
Oikeesti Aikuisten Viihdeteatteri: H.E.L.L.O – Ja kaikki meni päin helvettiä (eikä se ollut vahinko) Esityksemme ”H.E.L.L.O. – ja kaikki meni päin helvettiä, eikä se ollut vahinko” on yhteiskunnallinen näyttämöteos nuoruudesta, mielenterveydestä ja järjestelmistä, joiden tehtävänä on auttaa (mutta jotka monesti eksyvät omiin rakenneviidakkoihinsa) . Teos liikkuu mustan huumorin, absurdin ja raadollisen inhimillisyyden rajapinnoilla, ja tarkastelee, mitä tapahtuu, kun hyvinvointi mitataan lomakkeilla ja kohtaaminen jää sivurooliin. H.E.L.L.O! ei tarjoa helppoja vastauksia, vaan kutsuu katsojan kokemaan, kuuntelemaan ja katsomaan toisia hieman tarkemmin. Esityksen takana on paikallinen nuorista aikuisista koostuva Oikeesti Aikuisten Viihdeteatteri, joka sai viime syksynä Vuoden lappilainen harrastajateatteriteko-palkinnon. Ohjaus: Tiina Puljujärvi Käsikirjoitus: Koko ryhmä ja Tiina Puljujärvi Näyttelijät: Venla Aarrevaara, Iita Pulkkinen, Jenniina Jylhä, Tuikku Reivo, Kalle Jauhojärvi ja Ella Siitonen. Esitys on osa TeatteriTapauksen ohjelmaa. TeatteriTapaus on aikuisten harrastajateatteritapahtuma, joka järjestetään Seinäjoella 12.9.2026. Vuoden 2026 tapahtuman ohjelmistossa on mukana neljä esitystä aikuisten teatteriryhmiltä eri puolilta Suomea: Teatteri Kultsa: Elämän illuusio (Helsinki) Eräs Teatteri: Maria & Aleksis – Kun on tunteet (Hämeenlinna) Tukkateatteri: Haittaako jos kysyn? (Tampere) Oikeesti Aikuisten Viihdeteatteri: H.E.L.L.O – Ja kaikki meni päin helvettiä (eikä se ollut vahinko) (Kittilä) Päätapahtumapaikkana on Seinäjoen Nuorisokeskus. Liput esityksiin ennakkoon NetTicketistä 12 € (sisältää palvelumaksun) ja tapahtumapäivänä ovelta 10€ tai päiväpassi ennakkoon NetTicketistä 33 € (sisältää palvelumaksun) ja tapahtumapäivänä ovelta 30 €. Päiväpassilla pääset katsomaan kaikki 4 esitystä. Pyörätuolipaikkojen ja avustajalippujen varaus: laura@harrastajateatteri.fi Teatterisaliin on esteetön pääsy. TeatteriTapauksen työpaja- ja muu oheisohjelma Seinäjoen Nuorisokeskuksessa on maksutonta. Katso koko ohjelma täältä: https://harrastajateatteri.fi/teatteritapaus-ohjelma/ Tapahtuman järjestää Suomen Harrastajateatteriliitto yhteistyössä Suomen Nuorisoseurojen, Sivistysliitto Kansalaisfoorumin, Etelä-Pohjanmaan Nuorisoseuran, Seinäjoen kaupungin ja Etelä-Pohjanmaan liiton kanssa.
TEATTERITAPAUS Oikeesti Aikuisten Viihdeteatteri